स्कूल और वर्क क्लोजर के लिए योजना बनाना (Planning for School and Work Closures) शांत रहते हुए जानकारी लेते रहना (Staying Informed While Remaining Calm) इमरजेंसी के लिए अपने घर में स्टॉक जमा करना (Stocking Your Home for an Emergency) वायरस को फैलने से रोकना (Preventing the Virus from Spreading)
सभी आंगनबाड़ी केंद्र और किड्स प्ले स्कूल पहले से ही बंद हैं। साथ ही, वायरस के संक्रमण को सीमित करने के लिए सभी प्राथमिक स्कूलों, हाई स्कूलों और कॉलेजों को भी बंद रखा गया है। यदि आप एक वर्किंग पैरेंट हैं, तो यह स्थिति बिलकुल तनावपूर्ण हो सकती है क्योंकि काम के साथ-साथ बच्चों का ध्यान रखना भी जरूरी होगा। इस लॉकडाउन के दौरान, अपने दैनिक कार्यों व जिम्मेदारियों को परिवार के सदस्यों के साथ मिलकर आपस में बाँट लें। जैसे कि, आप अपने परिवार के अन्य जिम्मेदार सदस्य को छोटे सदस्यों (बच्चों) की देखभाल का जिम्मा दे सकते हैं। इसके अलावा, इस परिस्थिति में आप अपने बॉस से वर्क-फ्रॉम-होम या छुट्टी लेने के बारे में भी बात कर सकते हैं। आप जानते हैं कि कोरोना वायरस बढ़ते प्रकोप के कारण, सरकारी आदेशनुसार पूरे देश में 25 मार्च से 14 अप्रैल तक लॉकडाउन लागू है (जरूरत अनुसार इसकी अवधि बढ़ाई या चरणबद्ध तरीके से हटाई भी जा सकती है) और आप काम पर नहीं जा सकते हैं। वायरस के संक्रमण को रोकने के लिए सारी बिज़नेस यूनिट्स और अन्य आर्गेनाईजेशन्स को बंद रखा गया है। ऐसी विकट स्थिति में, आप अपने बॉस से घर से काम करने के बारे में पता करें। वैसे कार्य जो आप घर से भी कर सकते हैं, उसमें आपकी जवाबदेही कैसी रहेगी, और आप कितने घंटो तक काम करेंगे, आदि बातों पर उनसे चर्चा करें।  आप कह सकते हैं, “मैंने देखा कि अगर कोरोना वायरस का कहीं प्रकोप है तो वहां इंडियन काउंसिल ऑफ़ मेडिकल रिसर्च (ICMR), वर्कर्स को घर में ही रहने की सलाह दी है। ऐसी हालत में, मुझे उम्मीद है कि मैं घर से ही अपना काम कर सकता हूँ। क्या हम इसकी चर्चा कर सकते हैं?“ सबों के लिए घर से काम करने का ऑप्शन नहीं होगा। यदि आप अपने थोड़े या पूरे काम घर से कर सकते हैं तो इस विकल्प के लिए तैयार रहना ही बेहतर है। यदि आप घर से काम नहीं कर सकते हैं तो, वास्तव में आप इस बात से परेशान होंगे कि कैसे आप अपने परिवार का भरण-पोषण पूरा करेंगे। अच्छी बात ये है कि ऐसे संगठन मौजूद हैं, जो ऐसी स्थिति में मदद कर सकते हैं। लोकल फ़ूड बैंक आपको राशन के सामान दे सकते हैं, जबकि अक्षय पात्र फाउंडेशन, उदय फाउंडेशन, या रेड क्रॉस जैसी (गैर-लाभकारी) एनजीओ आपको अन्य वित्तीय जरूरतों में मदद कर सकते हैं। अपनी कम्युनिटी में जहाँ से आपको मदद मिल सकती है, ऐसे स्थानों की एक लिस्ट बनायें।  स्थानीय आस्था संगठन भी ज़रूरतमंद लोगों को सहायता कर सकते हैं। चिंता ना करें। सारे लोग एक साथ ही इस बुरे अनुभव से गुजर रहे हैं, और जरूरत-मंद की मदद के लिए समुदाय एक-साथ खुद आगे बढ़कर आयेंगे। ICMR, CDC, WHO और स्वास्थ्य मंत्रालय, भारत सरकार भी हर दिन अपडेट्स जारी करते हैं, इसलिए इसकी जानकारी प्राप्त करते रहना बहुत जरूरी है ताकि आप अपनी रक्षा कर सकें। पर, कोरोना वायरस के डर को अपने मन पर हावी ना होने दें। लगातार अपडेट्स चेक करने की बजाय दिन में एक-दो बार ही न्यूज़ पढ़ें या देखें।  WHO के लाइव अपडेट्स यहाँ देख सकते हैं: https://experience.arcgis.com/experience/685d0ace521648f8a5beeeee1b9125cd  याद रखें, आपको वायरस के बारे में डरने की जरूरत नहीं है, बस शांत रहने की कोशिश करें। आप परेशान हो सकते हैं कि आपका परिवार बीमार हो जाएगा। साथ ही, आपके पास ऐसे बच्चे हो सकते हैं जिनके पास वायरस से संबंधित कुछ सवाल हैं। वायरस संक्रमण की स्थिति में, उसके नियंत्रण के लिए आपसी मदद की योजनाओं के बारे में चर्चा करने के लिए फैमिली मीटिंग रखें। निम्नलिखित बातों पर चर्चा की जा सकती है:  फैमिली के सारे मेम्बर्स को भरोसा दिलाएं कि खाना और जरूरत के सारे सामान पर्याप्त मात्रा में होंगे। अपने बच्चों को बता दें कि उनकी देखभाल अच्छी तरह से की जाएगी। प्रकोप के दौरान घर पर समय बिताने के अपने आइडियाज पर चर्चा करें। एक इमरजेंसी कांटेक्ट लिस्ट, फैमिली के सारे मेम्बर्स से शेयर करें। किसी के बीमार पड़ने की स्थिति में अपने घर में एक सिक रूम तैयार करके रखें। कोरोना वायरस का इलाज किसी दवा से नहीं होता है, इसलिए एक मजबूत इम्यून सिस्टम ही आपका सबसे अच्छा बचाव है। अच्छी बात ये है कि, आप हेल्दी लाइफस्टाइल जीकर अपने इम्यून सिस्टम को मजबूत कर सकते हैं। आपकी ख़ास ज़रूरतों के लिए क्या जरूरी सलाह हैं, यह पता करने के लिए अपने डॉक्टर से बात करें। आप निम्नलिखित चीजों का प्रयास कर सकते हैं:  हर बार खाने में ताज़ी सब्जियां या फल खाएं। सप्ताह में 5 दिन, कम-से-कम 30 मिनट के लिए व्यायाम करें। अपने डॉक्टर के कहे अनुसार, कोई मल्टी-विटामिन लें। हर रात 7-9 घंटे की नींद लें।  तनाव से मुक्ति पाएं। धूम्रपान ना करें। अगर अभी तक अपना फ्लू शॉट नहीं लिए हैं, तो जल्द प्राप्त करें। हालाँकि यह संभव है कि आपको कोरोना वायरस नहीं होगा, फिर भी अपने लक्षणों को गंभीर मानकर चलना ही आपके लिए बेहतर होगा। अगर आपको बुखार, खांसी, और श्वास संबंधी कोई समस्या हो तो, बाहर बिलकुल ना निकलें, तुरंत हेल्पलाइन नंबर 1075 (टॉल फ्री) पर कॉल करें और बताये गए निर्देशों का पालन करें। इस दौरान, घर पर ही रहें, ताकि ये दूसरों में ना फैले। नज़दीकी सरकारी हॉस्पिटल के डॉक्टर इसकी पुष्टि एवं आगे की कार्यवाही के लिए आपकी जाँच कर सकते हैं।  अगर आपको लगता है कि आपको कोरोनोवायरस हो सकता है, तो मेडिकल स्टाफ को पूर्व सूचना दिए बिना हॉस्पिटल ना जाएँ। संभव है कि वे आपको अन्य मरीज़ों के कमरे से अलग रखेंगे। या फिर, वे आपको अपने गाड़ी या घर में ही रुकने की सलाह दे सकते हैं। अगर आपको कोरोनोवायरस है तो, आप खुद घर पर अपना इलाज करने की कोशिश ना करें, बल्कि स्वास्थ्य और परिवार कल्याण मंत्रालय के 24x7 हेल्पलाइन नंबर 1075 (टॉल फ्री) या +91-11-23978046 पर तुरंत कॉल करें और उनके दिशा निर्देशों का सख्ती से पालन करें। हॉस्पिटल में, अगर डॉक्टरों द्वारा COVID-19 की जाँच में आपका केस पॉजिटिव निकला तो, वे आपकी बेहतर देखभाल का उचित इंतजाम करेंगे और यदि किसी पॉजिटिव के संपर्क में आने के लक्षण दिखने पर, आपको 14 दिनों के लिए होम क्वारंटाइन (Home Quarantine) में रहने को कहा जा सकता है। मार्च 2020 से, वायरस के फैलाव को रोकने के लिए एक्सपर्ट्स, लोगों से अनावश्यक यात्रा से बचने की सलाह दे रहे हैं। साथ ही, सीडीसी (CDC), इंडियन काउंसिल ऑफ़ मेडिकल रिसर्च (ICMR), स्वास्थ्य एवं परिवार कल्याण मंत्रालय (MoHFW, भारत सरकार) सभी चीन, ईरान, इटली, साउथ कोरिया और अधिकांश यूरोपीय देशों की अनावश्यक यात्रा टालने की सलाह पहले ही दे चुके थे। हालाँकि, वायरस के लगातार प्रसारण वाले केवल यही देश नहीं हैं, और अब तो समूचा विश्व इसकी चपेट में है, इसलिए सारी राष्ट्रीय और अंतर्राष्ट्रीय कमर्शियल उड़ानें रद्द कर दी गयी हैं, इसलिए कहीं जाने की ना सोचें और प्रेस इन्फॉर्मेशन ब्यूरो (PIB) और ब्यूरो ऑफ़ इमीग्रेशन (BOI) के एडवाइजरी एवं दिशा-निर्देशों को चेक कर लें।  यात्रा से बचना हाई-रिस्क ग्रुप्स के लोगों के लिए विशेषकर बहुत महत्वपूर्ण है। बूढ़े-बुजुर्ग, जो पहले से ही स्वस्थ्य कारणों या कम इम्युनिटी से तकलीफ़ में हैं, उन्हें इन्फेक्शन के रिस्क को कम करने के लिए सारे अनावश्यक यात्रा से बचना चाहिए। अगर आप परेशान हैं, तो आप अपनी ट्रिप कैंसिल कर सकते हैं और अपने पूरे या थोड़े पैसे वापस पा सकते हैं। जिस कंपनी से आपने अपना ट्रैवल प्लान बुक किया है, वहां चेक कर लें कि आपके पास इसके ऑप्शन्स है या नहीं। अगर आप बीमार पड़ते हैं या आपकी कम्युनिटी में कोरोना वायरस का प्रकोप फैला हुआ है तो, आपको घर पर रहने की जरूरत होगी। जल्दी ख़राब न होने वाले खाने के सामान को एक्स्ट्रा खरीदकर, अपनी पैंट्री में रखकर आप तैयार रहें। इसके अलावा, अपने फ्रीजर में जल्दी ख़राब होने वाले खाने के सामान (perishables) भी भर लें, जिन्हें आप जरूरत पड़ने पर पिघलाकर (thaw) भी उपयोग कर सकते हैं।  एक्स्ट्रा डब्बाबंद खाना, जैसे ट्यूना (tuna), और वैसे पैकेज्ड सामान खरीदकर रखें, जिनकी शेल्फ लाइफ लंबी हो। फ्रोज़न फूड्स इकट्ठा कर लें, उसके साथ-साथ मीट, ब्रेड और अन्य पेरिशेबल्स को भी फ्रीज़ कर लें, जिन्हें बाद में पिघलाकर उपयोग में लाया जा सके। अगर आप दूध पीते हैं तो, पैंट्री में रखने के लिए पाउडर वाला दूध लें, क्योंकि हो सकता है आप कुछ दिनों के लिए स्टोर पर ना जा सकें। अगर आपके घर में कोई बीमार है या आपकी कम्युनिटी में इसका कोई प्रकोप है, तो संभव है कि आपको कई सप्ताह के लिए घर पर ही रहने की जरूरत होगी। अगर ऐसा होता है, तो नियमित रूप से उपयोग में आने वाले सभी घरेलू वस्तुओं को खरीद लें, ताकि उसकी कमी ना रहे। संभव हो तो, एक महीने की सप्लाइज खरीद लें, ताकि आप इसके लिए तैयार रहें। यहाँ कुछ ऐसे आइटम्स हैं, जिन्हें आप खरीद सकते हैं:   टिश्यू (Tissues) - आपकी खाँसी और छींक को ढँकने एवं नाक साफ़ करने के लिए पर्याप्त हों बर्तन धोने का साबुन (Dish soap) हाथ धोने का साबुन (Hand soap) पेपर टॉवेल (Paper towels) टॉयलेट पेपर (Toilet paper) लांड्री डिटर्जेंट (Laundry detergent) क्लीनिंग सप्लाइज (Cleaning supplies) सैनिटरी पैड या टैम्पोन्स (Sanitary pads or tampons) टॉयलेट्रीज़ (Toiletries) डायपर्स (Diapers) पेट सप्लाइज (Pet supplies) अभी जबकि, वायरस के लिए कोई ट्रीटमेंट नहीं है, तो आप श्वास संबंधी इन्फेक्शन के आम लक्षणों का उपचार कर सकते हैं। बीमार पड़ने की स्थिति में, डिकंजेस्टेंट्स (decongestants), एसिटामिनोफेन (Tylenol), और नन-स्टेरॉयडल इन्फ्लेमेटरी ड्रग्स (NSAIDs) जैसे इबुप्रोफेन (Advil, Motrin) या नाप्रोक्सेन (Aleve) दवाइयों के एक-एक पत्ते खरीद लें। खांसी कंट्रोल करने के लिए आप खांसी के लिए सिरप या टिकिया भी खरीद सकते हैं। अगर आपको हृदय संबंधी रोग है, पहले हार्ट अटैक हुआ है या कोई अन्य बीमारी है तो NSAIDs से परहेज़ करें या फिर सिर्फ डॉक्टर की सलाह पर ही इन्हें लें। इंडियन काउंसिल ऑफ़ मेडिकल रिसर्च के अनुसार यदि आवश्यक हो तो उपयोग करने के लिए पैरासिटेमोल (Paracetamol) सबसे सुरक्षित दर्द-निवारक दवाओं में से एक है। यदि आपका परिवार बड़ा है, तो एक से ज्यादा व्यक्ति के बीमार पड़ने की स्थिति में आप दवाइयों के एक्स्ट्रा पत्ते खरीदना चाहेंगे। अपने डॉक्टर से पता करें कि वो आपको कितने पत्ते खरीदने की सलाह देते हैं। अगर आप दवा हर रोज लेते हैं तो, कोरोना वायरस का खतरा टलने तक, अपने पास एक्स्ट्रा दवाइयाँ रखने के बारे में अपने डॉक्टर और फार्मेसी वालों से बात करें। यदि आपकी कम्युनिटी में प्रकोप (outbreak) है या आप बीमार पड़ते हैं तो, आप फिर से दवाइयाँ लाने में सक्षम नहीं हो सकते हैं। ऐसी स्थिति से बचने के लिए, आप 30 दिनों की सप्लाई रखने की कोशिश करें।  अपने प्रिस्क्रिप्शन की दवाइयों को थोड़ी मात्रा में फिर से लाने के लिए एक-दो सप्ताह में आपको फार्मेसी जाना पड़ सकता है। इस प्रकार, आपके पास 30 दिनों के लिए दवाई हमेशा रहेगी। आपकी ज़रूरतों के लिए आपके डॉक्टर और फार्मेसी वालों के क्या सुझाव हैं, इसके ऑप्शन्स के बारे में उनके साथ चर्चा करें। किराने की ख़रीदारी जैसी चीजों के लिए, आपको बाहर सार्वजनिक जगहों पर जाने की जरूरत पड़ सकती है। आप या अन्य कम्युनिटी मेंबर्स में से कोई भी बीमार हो तो, आपस में दूरी बनाये रखने की कोशिश करें। लक्षण दिखने शुरू होने से पहले ही COVID-19 का फैलना संभव है, इसलिए इससे दूर रहने में ही सबकी सुरक्षा है। आम तौर पर, कोरोना वायरस आपको संक्रमित तब करता है, जब आप संक्रमित व्यक्ति की छींक या खांसी में मौजूद रोगाणुओं को इन्हेल (inhale) करते हैं या अपने रोगाणु वाले हाथों से अपने चेहरे को छूते हैं। बिना हाथ धोये, अपना चेहरा बिलकुल न छुएँ। वरना, आप गलती से अपने शरीर में रोगाणुओं (germs) को आमंत्रण दे सकते हैं। अपनी नाक पोंछने के लिए टिश्यू का इस्तेमाल करें या यदि संभव हो तो छींकते समय उससे ढँक लें क्योंकि इससे आपके हाथ गंदे हो सकते हैं। दुर्भाग्य से, कोरोना वायरस से संक्रमित लोग, चाहे वो इसके लक्षण नहीं भी दिखा रहे हों, फिर भी वो बीमारी फैला सकते हैं। जब तक कोरोना वायरस का खतरा ख़त्म न हो जाए, इससे सुरक्षित रहने के लिए किसी से भी हाथ न मिलाएँ। इसके बजाय, हाथ मिलाने से विनम्रतापूर्वक मना करें और बताएं कि ऐसा करके आप कोरोना वायरस को रोकने की कोशिश कर रहे हैं। आप कह सकते हैं, “मुझे भी, आपसे मिलकर बहुत अच्छा लगा। आमतौर पर, मैं आपसे हाथ मिलाता, पर इंडियन काउंसिल ऑफ़ मेडिकल रिसर्च (ICMR) और सेंटर फॉर डिजीज कंट्रोल (CDC), कोरोना वायरस का खतरा ख़त्म होने तक हाथ नहीं मिलाने की सलाह देता है।“ हालांकि संभवतः उनमें कोरोना वायरस ना हो, फिर भी अगर आप किसी को रेस्पिरेटरी इन्फेक्शन के लक्षण के साथ देखें, तो उनसे सुरक्षित रहना ही बेहतर होगा। कोई भी खांसता और छींकता दिखाई दे तो, चुपचाप एवं सम्मानपूर्वक उनसे दूर हो जाएँ। अगर ऐसे व्यक्ति से बात कर रहे हैं, तो दूर हटते समय अपना व्यवहार मधुर रखें। आप कह सकते हैं, “मुझे अभी-अभी एहसास हुआ कि आप खाँस रहे हैं। आशा करता हूँ, आप जल्द ही बेहतर महसूस करेंगे, लेकिन मैं दूर हट रहा हूँ ताकि गलती से मैं आपके रोगाणुओं को इन्हेल ना कर लूं।“ सेंटर फॉर डिजीज कंट्रोल (CDC) सलाह देते हैं कि अपने घर, वर्कस्पेस और पब्लिक एरिया को यथासंभव साफ-सुथरा रखें। कठोर सतहों (hard surfaces) पर कीटाणुनाशक से स्प्रे करें या उन्हें सेनेटरी वाइप से पोंछ दें। जब भी संभव हो, नरम सतहों (soft surface) पर उपयुक्त कीटाणुनाशक से छिड़काव करें।  उदाहरण के तौर पर, काउंटर्स, रेलिंग और डोर नॉब के ऊपर लाइसोल (Lysol) का छिड़काव करें। या फिर, ऐसी कठोर सतहों को साफ़ करने के लिए क्लोरोक्स ब्लीच (Clorox bleach) वाइप्स का इस्तेमाल करें। नरम सतहों पर भी लाइसोल काम करता है। विनेगर या अन्य "नेचुरल" क्लीनर्स का इस्तेमाल ना करें, क्योंकि कोरोना वायरस के खिलाफ विनेगर के प्रभावी होने के कोई पुख्ता सबूत नहीं हैं। "नेचुरल" क्लीनिंग प्रोडक्ट्स में विभिन्न प्रकार की सामग्रियाँ हो सकती हैं और वे वायरस के खिलाफ कारगर होने के लिए डिज़ाइन नहीं किये गए हैं। कुछ लोग कोरोना वायरस को रोकने के लिए फेस मास्क पहन रहे हैं, जबकि इंडियन काउंसिल ऑफ़ मेडिकल रिसर्च (ICMR) का कहना है कि इसकी जरूरत नहीं है। आप फेस मास्क पहनने की चिंता बिलकुल ना करें, जब तक कि आपका डॉक्टर ऐसा करने को ना कहे या आप बीमार ना पड़ जाएँ। अगर आप बीमार हैं तो, मास्क आपकी खांसी और छींक से निकले रोगाणुओं को रोकेगा ताकि वो दूसरों को संक्रमित ना कर सके। आपको सर्जिकल मास्क खरीदने की शायद जरूरत ही ना पड़े। वास्तव में, ऐसा करने से स्टोर्स खाली हो सकते हैं और जिन्हें सच में इनकी जरूरत है, उन्हें ये नहीं मिल पाएंगी।
आंगनबाड़ी केंद्रों और किड्स प्ले स्कूलों आदि के बंद होने की स्थिति में चाइल्डकेयर के लिए योजना बनाएं: संभावित वर्क-फ्रॉम-होम ऑप्शन्स के बारे में अपने बॉस से बात करें: अगर आपकी आय में नुकसान हो सकता है, तो अपने एरिया में सहायता संगठनों का पता करें: कोरोना वायरस के अपडेट्स दिन में एक-दो बार जरूर चेक करें: कोरोनो वायरस महामारी के लिए एक फैमिली प्लान बनायें ताकि शांत महसूस कर सकें: अपने इम्यून सिस्टम को बेहतर बनाने के लिए हेल्दी लाइफस्टाइल चॉइसेस बनायें: अगर आप खुद में लक्षण दिखने से चिंतित हैं, तो 1075 (टॉल फ्री) पर कॉल करें और डॉक्टर को बुलाएँ: यात्रा पर जाने से पहले ट्रैवल वार्निंग चेक कर लें, पर चिंतित नहीं होने का प्रयास करें: 2-4 सप्ताह के खाने के सामान से अपनी पैंट्री और फ्रीजर को भर लें: टॉयलेट पेपर, साबुन और डिटर्जेंट जैसी जरूरी चीजें एक्स्ट्रा खरीदें: श्वास संबंधी इन्फेक्शन के लिए बिना पर्ची वाले ट्रीटमेंट लें: सुनिश्चित कर लें कि आपके द्वारा ली जा रही दवाइयाँ कम-से-कम 30 दिनों के लिए है: सार्वजनिक जगहों पर, अन्य लोगों से कम-से-कम 6 ft (1.8 m) दूर रहें: अपने हाथों को अपनी आँखों, नाक और मुंह से दूर रखें: अन्य लोगों से हाथ मिलाने से बचें, फिर चाहे वे बीमार दिखें या न दिखें: खांसने और छींकने वाले लोगों से खुद को दूर रखें: सार्वजनिक जगह और घर में किसी भी सतह को छूने से पहले, उसे डिसइंफेक्ट कर लें: डॉक्टर की सलाह पर या जब आप बीमार हों, तभी फेस मास्क पहनें:
https://www.wikihow.com/Prepare-for-Coronavirus https://www.wikihow.com/Prepare-for-Coronavirus https://www.wikihow.com/Prepare-for-Coronavirus https://www.wikihow.com/Prepare-for-Coronavirus
Planning for School and Work Closures Staying Informed While Remaining Calm Stocking Your Home for an Emergency Preventing the Virus from Spreading